Document ID: 31991R2531

ΚΑΝΟΝΙΣΜΟΣ (ΕΟΚ) αριθ. 2531/91 ΤΗΣ ΕΠΙΤΡΟΠΗΣ της 23ης Αυγούστου 1991 περί επαναφοράς της εισπράξεως τελωνειακών δασμών για ορισμένα προϊόντα του κωδικού ΣΟ 2850 00 70, καταγωγής Αργεντινής, δικαιούχου των προβλεπομένων στον κανονισμό (ΕΟΚ) αριθ. 3831/90 του Συμβουλίου δασμολογικών προτιμήσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3831/90 του Συμβουλίου της 20ής Δεκεμβρίου 1990 περί εφαρμογής των γενικευμένων δασμολογικών προτιμήσεων κατά το έτος 1991 για ορισμένα βιομηχανικά προϊόντα καταγωγής αναπτυσσομένων χωρών (1), όπως τροποποιήθηκε από τον κανονισμό (ΕΟΚ) αριθ. 3835/90 (2), και ιδίως το άρθρο 9,
Εκτιμώντας:
ότι, με βάση το άρθρο 1 του κανονισμού (ΕΟΚ) αριθ. 3831/90, ορισμένα προϊόντα καθεμιάς από τις χώρες και εδάφη που αναφέρονται στο παράρτημα ΙΙΙ, απολαύουν ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 8-
ότι, σύμφωνα με το άρθρο 8, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχες χώρες, απειλεί να προκαλέσει οικονομικές δυσχέρειες σε μία περιοχή της Κοινότητας, η είσπραξη τελωνειακών δασμών δύναται να επαναφερθεί αφού η Επιτροπή προβεί στις ενδεικνυόμενες ανταλλαγές πληροφοριών με τα κράτη μέλη- ότι, για το σκοπό αυτό, πρέπει να ληφθεί υπόψη η βάση αναφοράς που ισούται γενικά με το 6,3 % των συνολικών εισαγωγών το 1988 στην Κοινότητα προϊόντων καταγωγής τρίτων χωρών-
ότι για τα προϊόντα του κωδικού ΣΟ 2850 00 70, καταγωγής Αργεντινής, η βάση αναφοράς διαμορφώνεται σε ύψος 55 000 Ecu- ότι, στις 27 Μαρτίου 1991, οι εισαγωγές των εν λόγω προϊόντων καταγωγής Αργεντινής, στην Κοινότητα, ανέρχονται διά καταλογισμού στο ύψος της εν λόγω βάσεως αναφοράς- ότι η ανταλλαγή πληροφοριών στην οποία προέβη η Επιτροπή, έδειξε ότι η διατήρηση του προτιμησιακού καθεστώτος απειλεί να προκαλέσει οικονομικές δυσχέρειες σε μια περιοχή της Κοινότητας- ότι κρίνεται ως εκ τούτου σκόπιμη η επαναφορά των τελωνειακών δασμών για τα εν λόγω προϊόντα έναντι της Αργεντινής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από τις 27 Αυγούστου 1991, η είσπραξη δασμών, η οποία είχε ανασταλεί με βάση τον κανονισμό (ΕΟΚ) αριθ. 3831/90 επαναφέρεται κατά την εισαγωγή στην Κοινότητα, των παρακάτω προϊόντων, καταγωγής Αργεντινής:
Κωδικός ΣΟ Περιγραφή εμπορευμάτων 2850 00 70 - Πυριτίδια
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Αυγούστου 1991.

Labels: 3
1